CELEX: 22012D0266
Language: bg
Date: 2012-04-26 00:00:00
Title: 2012/266/ЕС: Решение № 1/2012 на Комитета на посланиците АКТБ—ЕС от 26 април 2012 година за прекратяване на мандата на директора на Центъра за развитие на предприятията (ЦРП)

22.5.2012   
            
            
               BG
            
            
               Официален вестник на Европейския съюз
            
            
               L 131/9
            
         РЕШЕНИЕ № 1/2012 НА КОМИТЕТА НА ПОСЛАНИЦИТЕ АКТБ—ЕС
   от 26 април 2012 година
   за прекратяване на мандата на директора на Центъра за развитие на предприятията (ЦРП)
   (2012/266/ЕС)
   КОМИТЕТЪТ НА ПОСЛАНИЦИТЕ АКТБ—ЕС,
   като взе предвид Споразумението за партньорство между членовете на групата държави от Африка, Карибите и Тихоокеанския басейн (АКТБ), от една страна, и Европейската общност и нейните държави членки, от друга страна, подписано в Котону на 23 юни 2000 г. (1) и изменено за първи път в Люксембург на 25 юни 2005 г. (2) и за втори път в Уагадугу на 22 юни 2010 г. (3), и по-специално член 2, параграф 6 от приложение III към него,
   като взе предвид Решение № 8/2005 на Комитета на посланиците АКТБ—ЕО от 20 юли 2005 г. относно устава и процедурния правилник на Центъра за развитие на предприятията (ЦРП) (4), и по-специално член 7, параграф 5 от него,
   като има предвид, че
   
               (1)
            
            
               Г-н Jean-Erick ROMAGNE беше назначен за директор на ЦРП, считано от 6 септември 2010 г., с Решение № 3/2010 на Комитета на посланиците АКТБ—ЕС (5), без да се засягат по-нататъшните решения, които комитетът би могъл да приеме в рамките на своите правомощия,
            
         
               (2)
            
            
               На специално заседание от 27 септември 2011 г. изпълнителният съвет на ЦРП прие единодушно препоръка за прекратяване мандата на директора и заместник-директора,
            
         РЕШИ:
   Член 1
   Мандатът на г-н Jean-Erick ROMAGNE като директор на ЦРП се прекратява, считано от 10 август 2012 г.
   Член 2
   На изпълнителния съвет на ЦРП незабавно се възлага да предприеме необходимите мерки за осигуряване на подходящо управление на центъра до назначаването на нов директор.
   
      Съставено в Брюксел на 26 април 2012 година.
      
         
            За Комитета на посланиците АКТБ—ЕС
         
         
            Председател
         
         Shirley SKERRITT-ANDREW
      
   
   
      (1)  ОВ L 317, 15.12.2000 г., стр. 3.
   
      (2)  Споразумение за изменение на Споразумението за партньорство между държавите от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. (ОВ L 209, 11.8.2005 г., стр. 27).
   
      (3)  Споразумение за второ изменение на Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. и изменено за първи път в Люксембург на 25 юни 2005 г. (ОВ L 287, 4.11.2010 г., стр. 3).
   
      (4)  ОВ L 66, 8.3.2006 г., стр. 16.
   
      (5)  ОВ L 145, 11.6.2010 г., стр. 17.